भारत सरकार

कृषि मंत्रालय

पशुपालन, डेयरी और मत्स्यपालन विभाग

राज्य सभा

तारांकित प्रश्न संख्या **141**

### दिनांक 23 मार्च, 2012 के लिए प्रश्न

विषय : देश में दूध का उत्‍पादन

141\* : श्री ईश्‍वर सिंह

 क्या कृषि मंत्री यह बताने की कृपा करेंगे कि:

(क) क्‍या सरकार ने आगामी कुछ वर्षों में पूरे देश में दूध की आवश्‍यकता के संबंध में कोई अनुमान लगाया है;

(ख) यदि हां, तो तत्‍संबंधी ब्‍यौरा क्‍या है;

(ग) क्या इंडियन डेयरी एसोसिएशन ने दूध का उत्‍पादन बढ़ाने के लिए सरकार से बेहतर प्रौद्योगिकी तथा नीतिगत सहायता उपलब्‍ध कराये जाने का आग्रह किया है; और

(घ) यदि हां, तो इस संबंध में सरकार की क्‍या प्रतिक्रिया है और देश में दूध का उत्‍पादन बढ़ाने हेतु अन्‍य कौन-कौन से कदम उठाए जाने का विचार है?

**उत्तर**

# **कृषि मंत्रालय में कृषि मंत्री ( श्री शरद पवार )**

**(क) से (घ):** एक विवरण सभा पटल पर रख दिया गया है।

­­­­­­........

**देश में दूध के उत्‍पादन के बारे में राज्‍य सभा के 23 मार्च, 2012 के तारांकित प्रश्‍न संख्‍या-141 के भाग (क) से (घ) के उत्‍तर में उल्लिखित विवरण**

**(क) और (ख)** योजना आयोग द्वारा किए गए आकलन के अनुसार वर्ष 2021-22 तक दूध की घरेलू मांग लगभग 172.20 मिलियन टन होने की उम्‍मीद है।

**(ग)** भारतीय डेयरी एशोसिएशन द्वारा इस विभाग को प्रस्‍तुत अपने बजट पूर्व ज्ञापन में यह बताया गया है कि दुग्‍ध उत्‍पादन बढ़ाने के लिए सरकार की ओर से निम्‍नलिखित महत्‍वपूर्ण क्षेत्रों में नीतिगत समर्थन की अनिवार्य आवश्‍यकता हैं:

1. दुग्‍ध उत्‍पादन और दुधारू पशु उत्‍पादकता में वृद्धि
2. स्‍वच्‍छ और गुणवत्‍ता दुग्‍ध उत्‍पादन, प्रसंस्‍करण और पैकेजिंग।

**(घ)** राज्‍य सरकारों द्वारा किए गए उपायों के अतिरिक्‍त, पशुपालन, डेयरी और मत्‍स्‍यपालन विभाग, भारत सरकार स्‍वच्‍छ और गुणवत्‍ता दूध सहित देश में दुग्‍ध उत्‍पादन में वृद्धि करने के लिए निम्‍नलिखित योजनाएं क्रियान्वित कर रहा है:

i) संघन डेयरी विकास कार्यक्रम

ii) गुणवत्‍ता और स्‍वच्‍छ दुग्‍ध उत्‍पादन के लिए अवसंरचना का सुदृढ़ीकरण

1. डेयरी उद्यमशीलता विकास योजना
2. राष्‍ट्रीय गोपशु और भैंस प्रजनन परियोजना
3. पशुधन स्‍वास्‍थ्‍य और रोग नियंत्रण
4. चारा और आहार विकास योजना

सरकार ने दुधारू पशुओं की उत्‍पादकता बढ़ाने और वैज्ञानिक तरीके से नियोजित कार्यक्रम के माध्‍यम से उत्‍पादन बढ़ाने के उद्देश्‍य से 2,242 करोड़ रुपए के परिव्‍यय के साथ राष्‍ट्रीय डेयरी योजना-चरण-1 भी अनुमोदित की है।

 उपरोक्‍त योजनाओं के अलावा, केन्‍द्रीय खाद्य प्रसंस्‍करण उद्योग मंत्रालय स्‍वच्‍छ और गुणवत्‍ता दुग्‍ध उत्‍पादन, प्रसंस्‍करण और पैकेजिंग संबंधी निम्‍नलिखित योजनाएं क्रियान्वित कर रहा है।

1. खाद्य परीक्षण प्रयोगशालाओं की स्‍थापना/उन्‍नयन संबंधी योजना
2. खाद्य प्रसंस्‍करण उद्योग प्रौद्योगिकी उन्‍नयन/स्‍थापना/ आधुनिकीकरण संबंधी योजना
3. अवसंरचना विकास (शीतश्रृंखला, मूल्‍यवृद्धि और परिरक्षण अवसंरचना) संबंधी योजना
4. गुणवत्‍ता आश्‍वासन, कोडेक्‍स मानक, अनुसंधान एवं विकास तथा प्रोत्‍साहनात्‍मक कार्यकलापों संबंधी योजना।

.......